
Mukadimah Penterjemah 


Atas nama Yang Kasih, daku menulis. Selawat dan salam, 
buat kekasih. 

Segala puji hanyalah bagi Allah, yang telah mengizinkan 
penyelesaian terjemahan ‘Karier Wanita pada Zaman Nabi 
sallAllah alaihi wa sallam’, yang merupakan asalnya lasal 
penutup bagi kitab karangan Syeikh Rifa’at atTahtawi yang 
berjudul, “adDaulah allslamiyah’. Syeikh Rifa’at atTahtawi 
merupakan tokoh modenis yang tak asing lagi, terkenal 
sebagai ‘guru jauh’ kepada Syeikh Muhammad Abduh, yang 
di mana kedua-dua nrereka ini merupakan tokoh alumni 
Uniyersiti alAzhar yang terlibat memacu perubahan serta 
tajdid dalam pemikiran umat pada abad yang lalu. 
Terjemahan kitab Talkhis Ibriz, karangan Syeikh Rifa’at 
atTahtawi telah diusahakan dan diterbitkan pihak IBDE, 
dengan judul, ‘Imam di Kota Paris.’ 

Cetakan buku yang menjadi rujukan kita ialah terbitan 
Maktabah alAdab, Kaherah, Mesir 1410H/1990M. Kita 
tidak menterjemahkan seluruh fasal tersebut, dan hanya 
nremetik bahagiannya yang menyentuh berkenaan karier 
wanita pada zaman Nabi sahaja, dan segala peringkasan kita 
akan akhiri perenggannya dengan tiga noktah (...) sebagai 
isyarat kepada pembaca bahawa adanya perenggan- 
perenggan yang tidak diterjemahkan sesudahnya, lalu 
disambung terus kepada yang berkaitan dengan topik asal. 

Hal ini, khasnya di bahagian alMughanniyah, beliau 
membincangkan secara terperinci mengenai dalil-dalil 
berkenaan keharusan nyanyian di dalam Islam, dan jenis- 
jenis nyanyian yang dibolehkan, dengan menukilkan 
daripada sumber-sumber asal, terutamanya bab Adab 
asSama’ di dalam kitab Ihya’ Ulumuddin karangan Imam 
alGhazali. 



Syeikh Rifa’at atTahtawi rahimahullah 

Begitu juga, nota tambahan yang sekiranya merupakan 
tambahan Syeikh, akan kita akhiri dengan kata (-syeikh) di 
akhir penukilannya. Sementara selainnya itu merupakan 
notakaki dan tambahan penjelasan daripada kita, 

alhamdulillah. 

Sesungguhnya tiada apa yang kita miliki melainkan 
kesalahan dan kesilapan. Sementara seluruh kebaikan itu 
hanyalah milik Allah. Sekiranya terdapat sebarang 
kekurangan dan kesilapan dalam terjemahan ini, mohon 
segera dimaklumkan agar segera diperbetulkan, kerana tiada 
kitab yang sempurna melainkan alQriran. 

Terima kasih kita ucapkan buat pihak Baytul Hikma atas 
kesudian menerbitkan dan menyebarkannya secara gratis 
nan online. Tiada hakcipta yang kita tuntut di balik terbitan 
ini, ia bebas diulangcetak dan disebarkan oleh sesiapa saja, 
dan digunakan dalam kajian-kajian. 

Allah Maha Mengetahui. 

Syafiq atTauhidi 
(Mohammad Syafiq Ismail) 

Asar 27 Jumada atsTsaniyah 1440H / 4 Mac 2019M 
Maktabah atTauhidi, negeri Sabah alMahmiyah billah 

FASAL KETIGA 

Tentang wanita-wanitayang bekerjaya, yang sesuai buat mereka, dan 
mereka itu ialah: alMasyitoh (Pendandan), alQabilah (Bidan), 
alKhofidoh (Mudin/Tukang sunat bagi perempuan), alGhasilah 
(Tukang memandikanjenazah perempuan), dan alMughanniyah 
(Artis/Penyanyi) 

Adapun Pendandan, yaknilah mereka yang mencantikkan 
wanita, dan merapikannya agar suaminya suka kepadanya. 
Pendandan Sayyidah Khadijah radiAllah anha namanya 
Zufar. Ibn Fathun berkata di dalarn Dzail al-Isti’ab, “Zufar : 
Beliau ini merupakan pendandan Sayyidah Khadijah, 
Ummul Mukminin dan Ketua bagi wanita seluruh alam, 
radiAllah ta’ala anha. Beliau datang kepada Nabi sallAllah 
alaihi wa sallam sesudah itu (kewafatan Khadijah), dan 
baginda memuliakannya. Baginda bersabda, “Dia ini pernah 
datang kepada karni pada hari-hari Khadijah (yakni saat 

beliau masih hidup).” 

Apabila Rasulullah sallAllah alaihi wa sallam 
dikahwinkan dengan Sofiyyah binti Huyai bin Akhtab, di 
Khaibar, ataupun di pertengahan jalannya ( ke Madinah, 
bukan di tengah Khaibar), adapun yang mencantikkannya 
buat Rasulullah sallAllah alaihi wa sallam, dan mendandan 
dan nrerapikannya ialah Umrnu Sulaim binti Milhan 1 , ibu 2 
kepada Anas bin Malik radiAllah anhu, dan Rasulullah 
sallAllah alaihi wa sallampun bermalam di khemahnya 
(Anas). 

Di dalam (kitab) allsti’ab (disebutkan), ‘Ummu Sulaim 
binti Milhan bin Khalid bin Hiram binjundub bin ‘Amir bin 
Ghanam bin ‘Adiy bin anNajjar, diperselisihkan tentang 
namanya. Dikatakan : Ramlah. Dikatakan : Rumaisah. 
Dikatakan : Mulaikah. Dikatakan : alGhunraiso’. Dikatakan : 
arRumaiso’. Beliau ini merupakan di bawah tanggungan 
Malik bin anNadhr, bapa kepada Anas bin Malik pada 
zaman Jahiliyah (sebelum Islam) - beliau melahirkan Anas 
bin Malik. Apabila Allah ta’ala mengurniakan Islam (kepada 
umat manusia), beliau memeluk agama Islam bersama 
kaumnya. Beliau memperkenalkan Islam kepada suaminya, 
akan tetapi dia (Malik) marah pula kepadanya. Dia keluar ke 
Syam, dan mati di sana. 

Lalu yang menggantikannya dalam urusan 


1 Dinyatakan di dalam teks asal : oUJl», kita ubah kepada nama yang 
tepat yakni Milhan. 

2 Dinyatakan di dalam teks asal : jM bermaksud saudara, dan kita 
ubah kepada ibu, kerana makna demikian lebih tepat menurut pendapat 
kita. 

menanggungnya (yakni menjadi suaminya) sesudahnya 
(kematian Malik) ialah Abu Talhah alAnsari radiAllah ta’ala 
anhu. Beliau meminangnya, dalam keadaan beliau (Abu 
Talhah) masih berada di dalanr agama kaumnya (yakni 
Jahiliyah). Beliau menyedari bahawa tiada jalan lain untuk 
mendapatkannya melainkan dengan Islam, maka beliau 
memeluk Islam dan menikahinya. Darinya, beliau (Unimu 
Sulaim) nrelahirkan Abdullah bin Abi Talhah alFaqih (yang 
pakar dalarn ilmu Fiqh). 

Ummu Sulaim radiAllah ta’ala anha nreriwayatkan 
hadis-hadis daripada Nabi sallAllah alaihi wa sallam, dan 
beliau tergolong daripada wanita-wanita terpintar.’ Selesai 
(penukilannya) dengan ubahsuai. 

Adapun Bidan, rnaka Salma, maula (mantan hamba) 
Nabi sallAllah alaihi wa sallam (isteri 3 kepada Abu Rafi’) 
bidan kepada Mariah (alQibtiyah), ibu kepada Ibrahim (bin 
Muhammad sallAllah alaihi wa sallam). Beliau (Mariah) 
melahirkannya di al’Aliyah (seluruh kampung dan kawasan 
Madinah yang berada di sisi Najd ialah al’Aliyah, seluruh 
yang bukan daripada itu yang berada di sisi Tihamah ialah 
asSahlah - syeikh).di sebuah tanah nrilik persendirian yang 
dinamakan pada hari ini sebagai Masyrabah Ummu 
Ibrahim 4 di alQridhab (dengan dhommah/baris depan pada 


3 Dinyatakan di dalam teks asal bahawa Salma anak perempuan Abu 
Rafi’, namun yang tepatnya ialah isteri kepada Abu Rafi’, dikenal 
dengan kuniah Ummu Rafi’. 

4 Dinyatakan di dalam teks asal : Masyrabah Ibrahim, kita ubah 
kepada nama yang lebih tempat seperti dalam teks terjemahan. 

huruf alQaf, merujuk kepada satu wadi/lembah di Madinah- 
syeikh). Abu Rafi’ membawakan berita gembira itu (kelahiran 
Ibrahim) kepada Nabi sallAllah alaihi wa sallam, lalu 
baginda mengurniakan seorang hamba kepadanya. 

Beliau ini juga merupakan bidan kepada Fatimah anak 
perempuan Rasulullah sallAllah alaihi wa sallam, dan beliau 
jugalah yang memandikan (jenazah) Fatimah radiAllah ta’ala 
anha, disaksikan oleh Ummu ‘Atiyyah alKhohdoh (mudin 
perempuan), yang akan dikisahkan kelak. Begitu juga, Salma 
menyaksikan perang Khaibar, bersama Rasulullah sallAllah 
alaihi wa sallam. 

*** 

Adapun Tukang memandikan jenazah perempuan, 
telah dikisahkan bahawa Salma maula Nabi sallAllah alaihi 
wa sallam, isteri kepada Abu Rafi’, yang merupakan bidan 
Mariah ibu Ibrahim, telah memandikan (jenazah) Fatimah 
binti Nabi sallAllah alaihi wa sallam, dan bahawa Ummu 
‘Atiyyah telah hadir bersamanya (dalam proses memandikan 
itu). 

*** 

Adapun Mudin Wanita, ialah tukang sunat wanita. 
Orangnya pada zaman Nabi sallAllah alaihi wa sallam ialah 
Ummu ‘Atiyyah. Beliau inilah yang mengkhatankan anak- 
anak perempuan. Diriwayatkan bahawa Rasulullah sallAllah 
alaihi wa sallam bersabda kepadanya, “Sunatkanlah dan 
janganlah melampau-lampau (yakni janganlah dikau 
terlampau-lampau dalam meneliti tempat khitan-syeikh), 
sesungguhnya demikian itu lebih menaikkan seri muka, dan 
lebih menguntungkan para suami.” 

Orang yang pertama sekali menebuk kedua telinganya, 
dan bersunat, daripada kalangan wanita ialah Hajar ibu 
Ismail alaihissalam. Demikian itu kerana, Sarah marah 
kepada beliau, dan beliau (Sarah) bersumpah untuk 
memotong tiga bahagian badannya (Hajar). Ibrahim 
alaihissalam memerintahkan beliau untuk menunaikan 
sumpah tersebut, dengan menebuk kedua telinganya (Hajar) 
dan menyunatkannya. Maka demikian itupun menjadi 
sunnah (ajaran teladan) buat seluruh wanita 5 . 

Ummu ‘Atiyyah radiAUah ta’ala anha di antara kibar 
(senior) para sahabat daripada kalangan wanita. Beliau 
menyertai perang yang banyak bersama Rasulullah sallAllah 
alaihi wa sallam, merawat orang-orang yang sakit dan cedera 
(dalam peperangan). Beliau (meriwayatkan) beberapa hadis 
daripada Nabi sallAllah alaihi wa sallam. Sebahagian mereka 
(para penulis biograh para sahabat) tidak menyebutkan 
beliau ini daripada kalangan Sohabiyat (para sahabat yang 
wanita). 

Adapun alMurdhi’ah (ibu susuan) : Ummu Burdah 6 
binti alMundzir bin Zaid bin Labib bin Khorasy bin ‘Amir 
bin Ghonam bin ‘Adiy bin anNajjar, beliau inilah yang telah 
menyusukan Ibrahim bin Nabi kita sallAllah alaihi wa sallam. 
Rasulullah sallAllah alaihi wa sallam memberikannya 
(Ibrahim) kepadanya (Ummu Buraidah), pada waktu beliau 


5 Kisah ini mirip kepada Israiliyat, dan Allah Maha Tahu. 

6 Dinyatakan dalam teks asal sebagai Unimu Buraidah, namun kita 
ubah kepada yang lebih tepat yakni Unimu Burdah. 

(Ibrahim) dilahirkan oleh ibunya (Mariah). Beliau terus 
menyusukannya, hinggalah (ke waktu) beliau (Ibrahim) 
meninggal dunia di sisinya. 

Beliau ini ialah isteri kepada alBara’ bin Aus bin Khalid 
anNajjar. Beliau ini (alBara’) merupakan bapa susuan kepada 
Ibrahim, kerana isterinya Ummu Burdah menyusukannya 
dengan susu miliknya (alBara’). Beliau (Unimu Burdah) juga 
digelar sebagai Ummu Saif, dan suaminya Abu Saif. 
alBukliari rahimahullah meriwayatkan daripada Anas bin 
Malik radiAUah ta’ala anhu, bahawa beliau berkata, “Kami 
masuk bersama Rasulullah sallAllah alaihi wa sallam ke 
(rumah) Abu Saif alQain (Tukang besi), dan beliau ini 
merupakan bapa susuan bagi Ibrahim. Rasulullah sallAllah 
alaihi wa sallam mengambil Ibrahim, menciumnya dan 
menghidunya (kerana sayang).” Selesai (penukilannya). 
Sepertimana kuniahnya Umrnu Burdah, kuniahnya Ummu 
Saif itu lebih masyhur. Demikian itu telah disebutkan di 
dalam Fasal Kedua, bab 12, artikel ke-5 (buku ini). 

Adapun alMughanniyah (Penyanyi), ia adalah kata 
terbitan daripada alGhina’ (nyanyian) dengan 
memanjangkan (suara). Asalnya (maksud perkataan) ialah 
meninggikan suara, dengan sesuatu (cara) dan berterusan 
melakukannya berkali-kali.... 

Bukanlah semua orang yang mendondangkan syair atau 
selainnya itu dinamakan sebagai Penyanyi, melainkan hanya 
bagi orang yang menjadikannya sebagai kerjaya. Adapun 
hamba-hamba perempuan atau selain mereka, daripada 
kalangan lelaki yang mendondangkan syair di dalam urusan 

harian mereka, dan di kala mereka bersendiri, dan 
melagukannya pula, tidaklah dinamakan sebagai penyanyi 
(kerana itu bukan karier rnereka). 

Katanama Penyanyi ini selalunya dipanggil sebagai 
alQainah, meskipun pada asalnya perkataan alQainah ini 
merujuk kepada Hamba Perempuan, samada penyanyi 
ataupun bukan. Kata jamaknya ialah alQiyan. 

Sebahagian mereka (para ulama) mentafsirkan al-Lahw 
(hiburan), di dalam hrmanNya ta’ala, “Dan ada di antara 
manusia: orang yang memilih serta nrembelanjakan hartanya 
kepada cerita-cerita dan perkara-perkara hiburan yang 
melalaikan..” (Luqnran, 6) sebagai Nyanyian... 

Meskipun denrikian, hendaklah demikian itu tidak dhahami 
secara nrutlaknya. Sedangkan ia pernah berlaku pada zaman 
baginda sallAllah alaihi wa sallam... 

Muslim rahimahullah ta’ala turut nreriwayatkan bahawa 
Abu Bakar asSiddiq masuk (menziarahi)nya (Aisyah), dan di 
sisi beliau (Aisyah) terdapat dua orang hamba wanita, di Hari 
Mina, dan kedua-duanya nrenyanyi dan nremukul gendang, 
dan Rasulullah sallAllah alaihi wa sallam pula nrelitupi 
badannya dengan kain pakaiannya. Abu Bakar radiAllah 
anhu nrenggertak rnereka berdua, lalu Rasulullah sallAllah 
alaihi wa sallam membuka litupan itu, dan bersabda, 
“Biarkanlah mereka berdua, wahai Abu Bakar, 
sesungguhnya ini ialah hari raya.” Selesai (penukilannya). 

Duff (gendang) ialah apa yang dinamakan orang ramai 
sebagai atTor, ialah apa yang digunakan oleh para penyanyi 
dinihari di majlis-majlis perkahwinan. Terdapat kepingan- 
kepingan simbal bulat yang dipasang di sekelilingnya, dan 

kedengaran bunyi kerincing saat ia dipukul dan ia (kepingan 
simbal itu) berlaga antara satu sama lain. Orang Arab pula 
terkenal nremasangkan aljalajil (kepingan-kepingan simbal 
kecil) pada duffmereka... 

Muslim meriwayatkan daripada Aisyah radiaAllah ta’ala 
anda, bahawa beliau berkata, : Abu Bakar menziarahiku, 
dalanr keadaan dua orang hamba wanita daripada hamba- 
hamba orang Ansar duduk menyanyikan tentang kisah yang 
beredar dalam kalangan Ansar berkenaan tentang Hari 
Bu’ats (hari peperangan yang dinraklumi antara Khazraj dan 
Aus, dan kenrenangan berpihak pada Aus pada ketika itu - 
syeikh). Beliau (Aisyah) berkata, “Mereka ini bukanlah 
penyanyi (yakni bukanlah nyanyian itu karier nrereka - 
syeikh).” Abu Bakar berkata, “Adakah (hiburan) dengan 
seruling syaitan di rumah Rasulullah sallAllah alaihi wa 
sallam?” Demikian itu berlaku pada hari raya. 

Rasulullah sallAllah alaihi wa sallam berkata, “Wahai 
Abu Bakar, bagi setiap kaum itu ada hari rayanya. Ini pula 
adalah hari raya kita.” Selesai (penukilannya)... 

Adapun berkenaan orang yang menyanyi di majlis 
perkahwinan, alBukhari telah nreriwayatkan daripada Aisyah 
radiAUah ta’ala anha, bahawa beliau telah nrengatur 
perkahwinan seorang wanitakepada seorang lelaki Ansar. 
Nabi sallAllah alaihi wa sallam bersabda, “Wahai Aisyah, 
kenapakah kalian ini tiada alLahwu (hiburan)? Sesungguhnya 
orang Ansar itu sukakan hiburan.” 

anNasa’ie nreriwayatkan daripadajabir radiAllah ta’ala 
anhu, beliau berkata, “Aisyah radiAllah ta’ala anha 
menguruskan nikah seseorang wanita yang memiliki 

hubungan kekeluargaan dengannya, dengan seorang lelaki 
Ansar. Rasulullah sallAllah alaihi wa sallam bersabda, 
“Kalian telah menghadiahkan seorang perawan (kepada 
lelaki Ansar ini). Alangkah baiknya kalau kalian kirimkan 
bersamanya orang yang menyanyikan, “Atainakum atainakum, 
fa hayyana wa hayyakum! (Kami telah datang kepada kamu, 
kanri telah datang kepada kamu! Maka selamat datanglah 
buat karni dan selamat datanglah buat kamu!) 
anNasa’ie meriwayatkan daripada ‘Amir bin Sa’id, beliau 
berkata, “Daku masuk menziarahi Qrirazah bin Ka’b, dan 
Abu Mas’ud alAnsari, di satu majlis perkahwinan, dalam 
keadaan adanya hamba-hamba wanita yang sedang 
bernyanyi. Daku berkata, “Kamu ini sahabat Rasulullah 
sallAllah alaihi wa sallam, dan alrli Badar, dan perbuatan 
(nrenyanyi) ini dibuat di depan kamu?!” Mereka berkata, 
“Kalau kamu mahu, duduklah, dan dengarlah bersama karni. 
Sekiranya kamu mahu, pergilah. Sesungguhnya telah 
diberikan keringanan kepada kami berkenaan hiburan di 
majlis kahwin.”... 

Para qainah (penyanyi perempuan) juga telah bernyanyi 
di hadapan Nabi sallAllah alaihi wa sallam, dengan izin 
baginda, agar Umrnul Muknrinin Aisyah radiAllah ta’ala 
anha mendengarkannya. 

anNasa’ie rahimahullah ta’ala meriwayatkan daripada 
asSa’ib bin Yazid radiAllah ta’ala anhu, bahawa seseorang 
wanita telah datang kepada Rasulullah sallAllah alaihi wa 
sallam. Lalu baginda bersabda, “Wahai Aisyah, dikau 
kenalkah orang ini?” Beliau menjawab, “Tidak, wahai Nabi 
Allah.” Baginda bersabda, “Ini adalah penyanyi bagi Bani 

Fulan, adakah dikau suka untuk dia bernyanyi buatmu?” 
Maka penyanyi itupun bernyanyi buatnya... 

Alhamdulillah, 
segala puji bagi Allah, 
dahulu, kini dan selamanya, 
atas penyempurnaan terjemahan 
bagi Karier Wanita di ^aman Nabi sallAllah 
alaihi wa sallam karangan Syeikh Rifa’at atTahtawi ini, 
pada asar 27 Jumada atsTsaniyah 1440H, bersamaan isnin 
4 Mac 2019M, di Maktabah atTauhidi, negeri Sabah 
alMahmiyah billah, di tangan empunya segala 
dosa dan kesilapan Syafiq atTauhidi. Semoga 
Allah yang baik menerimanya dan 
mengumumkan manfaatnya 
kepada seluruh 
umat. 

